מולטו טשומה

מולטו טשומה וירטו (באמהרית: ሙላቱ ተሾመ, בתעתיק לטיני: Mulatu Teshome, באורומו: Mulaatuu Tashoomee; נולד ב-1 בינואר 1955 או ב-31 בדצמבר 1956) הוא פוליטיקאי ודיפלומט אתיופי. כיהן כנשיא אתיופיה החל מ-7 באוקטובר 2013 ועד 25 באוקטובר 2018. קודם לכן כיהן למשך שלוש שנים בראש בית הפדרציה (הבית העליון של הפרלמנט) של אתיופיה.

ביוגרפיה
מולטו טשומה נולד בכפר ארג'ו במחוז ולגה, בימינו אורומיה, בשנת 1955 או 1956.
התחנך בסין בשפה הסינית המנדרינית, בה סיים את התואר הראשון בכלכלה פוליטית ותואר דוקטור במשפט בינלאומי באוניברסיטת בייג'ינג. לימד במספר מוסדות אוניברסיטאיים.

באמצע שנות התשעים כיהן כסגן שר לפיתוח ושיתוף פעולה כלכלי לצד השר גירמה בירו והתמנה בשנת 2001 כשר החקלאות. בשנים 2005-2002 כיהן כיושב ראש בית הפדרציה האתיופית.
לאחר מכן שימש כשגריר אתיופיה בסין, יפן, אזרבייג'ן וטורקיה.

ב-7 באוקטובר 2013, בעודו מכהן כשגריר בטורקיה, נבחר מולטו על ידי הפרלמנט בפה אחד כנשיא אתיופיה. גם החבר היחיד של סיעת האופוזיציה בבית (אחדות לדמוקרטיה וצדק), גירמה סייפו, בירך על בחירתו.
בדומה לשני קודמיו בתפקיד הנשיא, נגסו גידאדה וגירמה וולדה גיורגיס לוצ'ה, מולטו הוא בן לקבוצה האתנית אורומו. מבחינה דתית הוא משתייך לעדה הנוצרית האתיופית האורתודוקסית.

לד"ר מולטו טשומה יש בן אחד.

גלריה
תמונות נשיא המדינה ראובן ריבלין ומולטו טשומה בעת ביקורו הממלכתי של ריבלין באתיופיה:

קישורים חיצוניים

 באתר סוכנות החדשות של סין
 כתבה על בחירתו בעיתון "אורמבה טיימס"

ערכים שבהם תבנית בריטניקה אינה מתאימה
נשיאי אתיופיה
שגרירים ברפובליקה העממית של סין
שגרירים ביפן
שגרירים באזרבייג'ן
שגרירים בטורקיה
משפטנים אתיופים
אתיופים שנולדו ב-1955